作者：无名氏
词牌/韵律：金缕词・贺新郎

paragraphs: 瑞气重闽宇。
小春馀、璇霜避暖，敛威青女。
一点阳和锺英气，崧岳今朝诞甫。
正两荚、尚留蓂舞。
应想宁川称寿处，听金笼、放鸽儿童语。
愿千岁，祝慈父。
君家自有安民谱。
袖良规、时宽辔策，夜闲桴鼓。
直赖汀南为保障，无复鼪鼯啸聚。
果峻秩、升朝褒叙。
治最行将书第一，去思碑、拟颂歌明府。
飞诏趣，缀鸳鹭。